text: Stram Kurs-fotograf overfaldet med knytnæveslag
  20 juli 2019 kl. 08.39
  Personen kom ikke alvorligt til skade ved overfaldet. 
  En 17-årig mand fra Viborg fik fredag aften et knytnæveslag i nakken ved en Stram Kurs-demonstration i Skovparken i Kolding. Den 17-årige var ifølge politiet med ved demonstrationen som fotograf for partiet Stram Kurs.
  - Da demonstrationen er slut, bliver han overfaldet og tildelt ét knytnæveslag i nakken, siger Jesper Brian Jensen, vagtchef ved Sydøstjyllands Politi.
  Den 17-årige sendte live på Youtube, og han bar ifølge politiet en kasket med Stram Kurs’ logo. Den 17-årige kom ikke alvorligt til skade.
  Ifølge politiet løb den formodede overfaldsmand fra stedet, men der var en del vidner til episoden, som politiet nu er ved at efterforske.
  KLIK og se mere tv på localeyes.dk
  